section_heading: Popis epizoda
paragraph_text: Peti nastavak prati posljednjie dane uglednog i bogatog gospodina Illustrissimusa, skrbnika i "dobrotvora" Ivice Kičmanovića. Ivica pomaže Illustrissimusu da nauči svečani govor za godišnju skupštinu "Društva poniznosti i ustrpljivosti". Na večeri poslije svečanosti, ne mogavši otrpjeti toliku količinu laži i licemjerja, Ivica namjerno napravi skandal s napuhanim "pojetom" Rudimirom Bombardirovićem (Špiro Guberina). Iste noći, međutim, Illustrissimus zatječe Ivicu u Laurinoj spavaćoj sobi. Ivica se vraća kući. Illustrissimus i Laura se kasnije pomire, ali lavina kobnih zbivanja dovodi do požara u kući iz koje Laura uspije izvući ono najvrijednije.